CELEX: 32004R1483
Language: lv
Date: 2004-08-20 00:00:00
Title: Komisijas Regula (EK) Nr. 1483/2004 (2004. gada 20. augusts), ar ko papildina pielikumu Regulai (EK) Nr. 2400/96 par dažu nosaukumu ierakstīšanu «Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā» («Carne de la Sierra de Guadarrama», «Ternera de Navarra» vai «Nafarroako Aratxea», «Carne de Vacuno del País Vasco» vai «Euskal Okela», «Ternera Asturiana» un «Carne de Cantabria»)

21.8.2004   
            
            
               LV
            
            
               Eiropas Savienības Oficiālais Vēstnesis
            
            
               L 273/3
            
         
      KOMISIJAS REGULA (EK) Nr. 1483/2004
   (2004. gada 20. augusts),
   ar ko papildina pielikumu Regulai (EK) Nr. 2400/96 par dažu nosaukumu ierakstīšanu “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā” (“Carne de la Sierra de Guadarrama”, “Ternera de Navarra” vai “Nafarroako Aratxea”, “Carne de Vacuno del País Vasco” vai “Euskal Okela”, “Ternera Asturiana” un “Carne de Cantabria”)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1), un jo īpaši tās 6. panta 3. un 4. punktu,
   tā kā:
   
               (1)
            
            
               Saskaņā ar Regulas (EEK) Nr. 2081/92 5. pantu Spānija ir nosūtījusi Komisijai piecus iesniegumus, lai nosaukumus “Carne de la Sierra de Guadarrama”, “Ternera de Navarra” vai “Nafarroako Aratxea”, “Carne de Vacuno del País Vasco” vai “Euskal Okela”, “Ternera Asturiana” un “Carne de Cantabria” reģistrētu kā ģeogrāfiskās izcelsmes norādes.
            
         
               (2)
            
            
               Saskaņā ar minētās regulas 6. panta 1. punktu konstatēts, ka iesniegumi atbilst visām minētajā regulā noteiktajām prasībām un jo īpaši, ka tajos ir iekļauta visa informācija, kas paredzēta regulas 4. pantā.
            
         
               (3)
            
            
               Komisija pēc šīs regulas pielikumā uzskaitīto nosaukumu publicēšanas Eiropas Savienības Oficiālajā Vēstnesī
                   (2) nav saņēmusi iebildumus regulas (EEK) Nr. 2081/92 7. panta nozīmē.
            
         
               (4)
            
            
               Nosaukumi tāpēc ir ierakstāmi “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā” un aizsargājami Kopienā kā aizsargātas ģeogrāfiskās izcelsmes norādes.
            
         
               (5)
            
            
               Šīs regulas pielikums papildina Komisijas Regulas (EK) Nr. 2400/96 (3) pielikumu,
            
         IR PIEŅĒMUSI ŠO REGULU.
   1. pants
   Šīs regulas pielikumā minētos nosaukumus iekļauj regulas (EK) Nr. 2400/96 pielikumā un ieraksta kā aizsargātas ģeogrāfiskās izcelsmes norādes (AĢIN) “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā”, kas paredzēts Regulas (EEK) Nr. 2081/92 6. panta 3. punktā.
   2. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 20. augustā
      
         
            Komisijas vārdā —
         
         
            Komisijas loceklis
         
         Franz FISCHLER
         
      
   
   
      (1)  OV L 208, 24.7.1992., 1. lpp. Regulā pēdējie grozījumi izdarīti ar Komisijas Regulu (EK) Nr. 1215/2004 (OV L 232, 1.7.2004., 21. lpp.).
   
      (2)  OV C 206, 2.9.2003., 11. lpp. (Carne de la Sierra de Guadarrama).
   
      OV C 207, 3.9.2003., 5. lpp. (Ternera de Navarra vai Nafarroako Aratxea).
   
      OV C 207, 3.9.2003., 10. lpp. (Carne de Vacuno del País Vasco vai Euskal Okela).
   
      OV C 207, 3.9.2003., 16. lpp. (Ternera Asturiana).
   
      OV C 212, 6.9.2003., 2. lpp. (Carne de Cantabria).
   
      (3)  OV L 327, 18.12.1996., 11. lpp. Regulā pēdējie grozījumi izdarīti ar regulu (EK) Nr. 1258/2004 (OV L 239, 9.7.2004., 5. lpp).
   
      PIELIKUMS
      LĪGUMA I PIELIKUMĀ UZSKAITĪTIE PRODUKTI, KAS PAREDZĒTI CILVĒKU UZTURAM
      Svaiga gaļa (un subprodukti)
      SPĀNIJA
      
                   
               
               
                  Carne de la Sierra de Guadarrama (AĢIN)
               
            
                   
               
               
                  Ternera de Navarra vai Nafarroako Aratxea (AĢIN)
               
            
                   
               
               
                  Carne de Vacuno del País Vasco vai Euskal Okela (AĢIN)
               
            
                   
               
               
                  Ternera Asturiana (AĢIN)
               
            
                   
               
               
                  Carne de Cantabria (AĢIN)